La -s- que provinient de -LL- ye un caso de ribagorzanismo, una evolución fonetica que d'antes se daba en tota l'Alta Ribagorza y en la mitat occidental de lo Pallars y que ha dixato toponimos como Castieso en Val de Castanesa. Ye un caso parellano a las evolucions de la -ll- enta -ch- en Bielsa u enta -t- en atros puestos, y puet representar una evidencia de que los caracters aragoneses yeran d'antes más extenditos enta l'este n'istas parzanas de muga linguistica gradual con parlas de transición entre l'aragonés y lo catalán con ventallo d'isoglosas.